Viborger Samler, 1849-10-29
J Anledning af en af Bestyrelsescommissionen indsendt Ansøgning fra Handelsforeningen i Flensborg, har Finantsministeriet i Kjøbenhavn under 23de De, meddeelt, at i Slesvig hjemmehørende Skibe under det danske, eller det for Slesvig vedtagne interimistiske Flag og Brændemærke ville i Vestindien blive behandlede som Skibe hjemmehørende i Kongeriget. Heller ikke i Henseende til Ladninger, som udføres fra Slesvig til de danske Besiddelser, i Vestindien, vil nogen Forskjel der blive gjort mellem Udførselen fra Kongeriget og fra Hertugdommet; dog gjælder dette, forsaavidt angaaer fremmede, fortoldede Varer, som maatte udføres, udtrykkelig kun forsaavidt der i Told sedlen fra Flensborg er opgivet Nummer og Dato af Varernes Fortoldning ved et slesvigsk Toldsted. "Nordd. fr. Pr." indeholder en pompens, vistnok saare meget forskjønnet Beretning om en Borgerfest i Haderslev til Ære for Borgmester Kier i Anledning af hans ældste Søns Bryllup, – Sønnen kalder sig "Overlieutenant i den schleswig-holsteinske Marine". J det mindste 500 (!) Borgere og Embedsmænd drog, hedder det, med det norske Musikcorps i Spidsen til Hr. Kiers Bolig, hvor Dr. Michelsen (Redacteuren af Nordslesvigske Tidende", bragte Hr. Borgmesteren et ni Gange gjentaget "Hoch, idet han priste Hr. Kiers Characteer (!). Hr. K. lovede rørt ikke blot at vie sin Fædreby, men ogsaa sit Fædreland (Schleswigholstein) sine bedste Kræfter. Efterat Musiken derpaa havde spillet Noch ist Polen (wir dachten Schleswig) nicht verloren", udtalte Dr. M. sin Glæde over, at Haderslev havde den Ære at have stillet den første schleswigholsteinske Marineofficier, og udbragte et Hoch for Lieut. Kier. "Musikcorpset", hedder det fremdeles, var meget beredvillig afgivet og ikke faa norske Officerer tog Deel i Toget. – Det er beklageligt, at "Dannevirke endnu ikke har fundet Anledning til at fremstille denne Fest i et andet Lys end den schleswigholsteinske Bengalilds, thi den vilde da uden Tvivl, have tabt betydelig af sin Glands. At det norske Musikcorps er blevet afgivet", det vil vel sige, tilstedet at maatte for Betaling assistere ved en Privatfest, eller, om man vil, ved en offentlig Festlighed, foranstaltet af den tydske Deel af Byens Befolkning, naar denne iøvrigt ingen fjendtlig Characteer havde, – derimod kan der vel ikke være Noget at sige. Det er neutrale Troppers Musikcorps, det kan ligesaa godt spille for det ene Parti som for det andet; Musiken er et kosmopolitisk Sprog. Men derimod tillade vi os indtil videre høilig at betvivle, at det er sandt, at ikke saa norske Officierer have deeltaget, eller, hvis Nogen dog skulde have deeltaget, at den eller de da have været forudvidende om, at det gjaldt at prise en oprørsk Embedsmands offentlige Characteer, eller om at bringe den schleswigholsteinske Marinelieutenant som saadan nogen Hyldest; thi derved vilde de være komne Neutralitetens Grændse for nær og have compromitteret sig selv, uden at kunne finde tilstrækkelig Undskyldning i Ubekjendskab med Forholdene eller i Savnet af en dannet dansk Omgangskreds. Dette finde vi os foranledigede til at bemærke, for at denne Bagvadskelse om vort Broderfolks hæderlige Officierer ikke skal løbe Verden rundt ganske uimodsagt; nærmere Oplysning ere vi for Øieblikket ude af Stand til at give. (Fædl.)